كينشاسا هيا عاصمة جمهورية الكونجو الديموقراطيه(اللى كان اسمها زائير من سنه 1971م لغاية سنه 1997م) واكبر مدينة فيها. المدينة مكانها على نهر الكونجو حسب تأديرات السكان لسنه 2009 فيها بتاع 1076099 بنى ادم. ده بيخليها تانى اكبر مدينة فى مدن افريقيا الموجودة جنوب الصحرا الكبرى حسب عدد الناس اللى ساكنيين فيها(نفس العدد موجود فى جوهانسبيرج) بعد مدينة لاجوس ف نايجيريا وتالت اكبر مدن افريقيا بعد لاجوس والقاهره فى مصر. المدينة موجودة فى الجزء الغربى من البلد, على الضفة الجنوبية لنهر الكونجو. ا اتاسست سنه 1881 على ايد المستكشف هنرى مورتون ستانلى اللى سماها ليوبولدفيل (Léopoldville) نسبة لـ ليوبولد التانى ملك بلجيكا ساعتها وبقيت المدينة عاصمة الكونجو سنه 1926م. بعد الحرب العالمية التانية حصل تمرد ضد البلجيكيين فى يناير 1959م. تم الاستقلال بعد الثورة فى يونيو 1960م واتبدل اسمها بكينشاسا سنه 1966م. بتعتبر المدينة مركز تجارى مهم جدا وكمان بقت مركز سقافى وتعليمى مهم برضه. كينشاسا متأسمه لاربع مقاطعات اللى بدروهم متأسمين لاربعه وعشرين بلديه. قلب مدينة كينشاسا هيا بلدية لا جومبى(La Gombe) مقاطعات كينشاسا الجو فى كينشاسا حر جدا وفيها موسم مطره من شهر اكتوبر لحد شهر مايو وموسم جاف مدته زغيره نسبين من شهر يونيه لحد شهر سبتمبر.